Ogfongt hods mit de Köitn in Ostfrankreich, a da Schweiz, in Südwestdeitschlond und im heitign Östarreich. Des woa so uma 1200 v. Chr. Des woa de Hallstadtzeit. De hod dauad bis ca. 470 v. Chr. Gnennt hod ma de Zeit noch da Stodt Hallstadt im Soizkommaguad. Wei duadn hod ma recht vui Sochan vo de Köitn ausgrom. In dera Zeitsponn hom de Leid as Eisn kennagleant. Davor hobs mit Bronze goabat.